Борис Младенов-Young
Блести Аламбра с вечна красота…

chitanka.info

Блести Аламбра с вечна красота —

бижу, червена перла с изумруди —

свидетел на превратни времена,

тя днес за нов живот от сън се буди.

В градините й пълни с плод и с цвят

ухаят рози, мирти зеленеят,

фонтани и каскади ромолят

и славеи в любовен унес пеят.

А горд палатът с древните стени,

с макарни, с арабески украсени,

предания за маврите шепти

и сякаш се занизват живи сцени:

Султан Юсуф излиза от харема

и със дела държавни се заема.

Гренада, Испания — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.